Kwittanza 2018: L-Impriża Konġunta tal-Inizjattiva tal-Mediċini Innovattivi 2 Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Impriża Konġunta tal-Inizjattiva tal-Mediċini Innovattivi 2 (IMI2) għas-sena finanzjarja 2018 (2019/2103(DEC)) Il-Parlament Ewropew, – wara li kkunsidra l-kontijiet annwali finali tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-impriżi konġunti tal-UE għas-sena finanzjarja 2018, flimkien mar-risposti tal-impriżi konġunti, – wara li kkunsidra d-dikjarazzjoni ta' assigurazzjoni, dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2018 (05763/2020 – C9-0069/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 209 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 71 tiegħu, – wara li kkunsidra r-Regolament tal-Kunsill (UE) Nru 557/2014 tas-6 ta' Mejju 2014 li jistabbilixxi Impriża Konġunta tal-Inizjattiva tal-Mediċini Innovattivi 2, u b'mod partikolari l-Artikolu 12 tiegħu, – wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra r-Regolament Delegat tal-Kummissjoni (UE) 2019/887 tat-13 ta' Marzu 2019 dwar il-mudell tar-regolament finanzjarju għall-korpi ta' sħubija pubblika-privata msemmijin fl-Artikolu 71 tar-Regolament (UE, Euratom) 2018/1046 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0046/2020), Jagħti l-kwittanza lid-Direttur Eżekuttiv tal-Impriża Konġunta tal-Inizjattiva tal-Mediċini Innovattivi 2 għall-implimentazzjoni tal-baġit tal-Impriża Konġunta għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta tal-Inizjattiva tal-Mediċini Innovattivi 2, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja 2018 (2019/2103(DEC)) Il-Parlament Ewropew, – wara li kkunsidra l-kontijiet annwali finali tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-impriżi konġunti tal-UE għas-sena finanzjarja 2018, flimkien mar-risposti tal-impriżi konġunti, – wara li kkunsidra d-dikjarazzjoni ta' assigurazzjoni, dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2018 (05763/2020 – C9-0069/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 209 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 71 tiegħu, – wara li kkunsidra r-Regolament tal-Kunsill (UE) Nru 557/2014 tas-6 ta' Mejju 2014 li jistabbilixxi Impriża Konġunta tal-Inizjattiva tal-Mediċini Innovattivi 2, u b'mod partikolari l-Artikolu 12 tiegħu, – wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra r-Regolament Delegat tal-Kummissjoni (UE) 2019/887 tat-13 ta' Marzu 2019 dwar il-mudell tar-regolament finanzjarju għall-korpi ta' sħubija pubblika-privata msemmijin fl-Artikolu 71 tar-Regolament (UE, Euratom) 2018/1046 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0046/2020), Japprova l-għeluq tal-kontijiet tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta tal-Inizjattiva tal-Mediċini Innovattivi 2, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja 2018 (2019/2103(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Impriża Konġunta tal-Inizjattiva tal-Mediċini Innovattivi 2 għas-sena finanzjarja2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0046/2020), A. billi l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi ("Impriża Konġunta IMI") twaqqfet f'Diċembru 2007 għal perjodu ta' 10 snin bil-għan li ttejjeb b'mod sinifikanti l-effiċjenza u l-effikaċja tal-proċess ta' żvilupp tal-mediċini, bil-mira fit-tul tas-settur farmaċewtiku li jipproduċi mediċini innovattivi aktar effikaċi u sikuri; B. billi, wara l-adozzjoni tar-Regolament (UE) Nru 557/2014 f'Mejju 2014, l-Impriża Konġunta tal-Inizjattiva tal-Mediċini Innovattivi 2 ("Impriża Konġunta IMI2") ġiet stabbilita għall-perjodu sal-31 ta' Diċembru 2024; billi din tieħu post u ssegwi l-Impriża Konġunta IMI f'Ġunju 2014 bil-għan li tiffinalizza l-attivitajiet ta' riċerka taħt is-Seba' Programm Kwadru u tvara proġett ġdid fil-qafas ta' Orizzont 2020; C. billi l-Unjoni, irrappreżentata mill-Kummissjoni, u l-Federazzjoni Ewropea tal-Industriji u l-Assoċjazzjonijiet Farmaċewtiċi huma l-membri fundaturi tal-Impriża Konġunta IMI u tal-Impriża Konġunta IMI2; D. billi l-ikbar kontribuzzjoni mill-Unjoni lill-Impriża Konġunta IMI hija ta' EUR 1 000 000 000 għall-perjodu ta' 10 snin, li għandha titħallas mill-baġit tas-Seba' Programm Kwadru, filwaqt li l-membri fundaturi għandhom jikkontribwixxu b'mod ugwali għall-ispejjeż ta' funzjonament, kull wieħed minnhom b'ammont li ma jaqbiżx l-4 % tal-kontribuzzjoni totali tal-Unjoni; E. billi l-ikbar kontribuzzjoni, għall-perjodu ta' 10 snin, mill-Unjoni lill-Impriża Konġunta IMI2 hija ta' EUR 1 638 000 000, li trid titħallas mill-baġit ta' Orizzont 2020, u l-membri, għajr il-Kummissjoni, iridu jikkontribwixxu 50 % tal-ispejjeż ta' funzjonament u għandhom jikkontribwixxu għall-ispejjeż operattivi permezz ta' kontribuzzjonijiet fi flus jew in natura, jew it-tnejn li huma, ugwali għall-kontribuzzjoni finanzjarja tal-Unjoni; Ġestjoni baġitarja u finanzjarja Jinnota li, r-rapporttal-Qorti Ewropea tal-Awdituri ("il-Qorti") dwar il-kontijiet annwali tal-Impriża Konġunta IMI2 għas-sena finanzjarja 2018 (ir-"rapport tal-Qorti") isib li l-kontijiet annwali huma ppreżentati b'mod ġust, fl-aspetti materjali kollha, fir-rigward tal-pożizzjoni finanzjarja tal-Impriża Konġunta IMI2 fil-31 ta' Diċembru 2018 u -riżultati tal-operazzjonijiet tagħha, il-flussi tal-flus tagħha, u l-bidliet fl-assi netti tagħha għas-sena li ntemmet dakinhar, skont ir-regolament finanzjarju tagħha u r-regoli tal-kontabilità adottati mill-uffiċjal tal-kontabilità tal-Kummissjoni; Jinnota l-opinjoni tal-Qorti dwar il-legalità u r-regolarità tat-tranżazzjonijiet li fuqhom huma bbażati l-kontijiet annwali tal-Impriża Konġunta IMI2 għas-sena 2018, li kkonkludiet li dawn it-tranżazzjonijiet huma legali u regolari fl-aspetti materjali kollha; Jinnota li l-baġit finali tal-2018 kien ta' EUR 275 600 000 f'approprjazzjonijiet ta' impenn (EUR 187 900 000 fl-2017) u ta' EUR 235 900 000 f'approprjazzjonijiet ta' pagament (EUR 206 400 000 fl-2017); inklużi approprjazzjonijiet mhux użati mis-snin ta' qabel u dħul assenjat, il-baġit ta' impenn totali disponibbli kien ta' EUR 485 596 000 (EUR 322 400 000 fl-2017) u l-baġit ta' pagament disponibbli kien ta' EUR 235 963 021 (EUR 206 400 000 fl-2017); Jinnota li mill-EUR 1 000 000 000 f'kontribuzzjonijiet li għandhom isiru mill-membri tal-industrija għall-attivitajiet tal-Impriża Konġunta IMI, sa tmiem l-2018 l-Impriża Konġunta IMI2 kienet ivvalidat kontribuzzjonijiet in natura u fi flus li jammontaw għal EUR 655 200 000, b'mod aktar preċiż EUR 633 300 000 in natura u EUR 21 900 000 fi flus; jirrimarka li ammont ulterjuri ta' EUR 80 600 000 f'kontribuzzjonijiet in natura mingħajr validazzjoni kien ġie rrappurtat mill-membri lill-Impriża Konġunta IMI2; jissottolinja l-fatt li konsegwentement, fi tmiem l-2018, il-kontribuzzjonijiet in natura u fi flus mill-membri tal-industrija ammontaw għal EUR 735 800 000, imqabbla mal-kontribuzzjonijiet fi flus mill-Unjoni għall-attivitajiet tal-Impriża Konġunta IMI2, imwettqa taħt is-Seba' Programm Kwadru, li ammontaw għal EUR 916 000 000; Jinnota b'sodisfazzjon li fl-2018 ir-rati ta' użu tal-Impriża Konġunta IMI għal approprjazzjonijiet ta' pagament għall-proġetti tas-Seba' Programm Kwadru kienu ta' 88 %, titjib mill-perjodu preċedenti meta r-rati ta' użu baqgħu taħt il-75 % għal erba' snin konsekuttivi; jinnota wkoll li r-rata ta' implimentazzjoni għall-approprjazzjonijiet ta' pagament taħt Orizzont 2020 kienet ta' 86 % u li fl-2018 l-implimentazzjoni tal-approprjazzjonijiet ta' impenn u ta' pagament għan-nefqa amministrattiva u operattiva kienet akbar minn tal-2017; Jinnota li mill-EUR 1 425 000 000 ta' kontribuzzjonijiet in natura u fi flus li għandhom isiru minn membri tal-industrija u sħab assoċjati mal-attivitajiet tal-Impriża Konġunta IMI 2, kontibuzzjonijiet in natura ta' EUR 130 500 000 kienu ġew validati mid-direttur eżekuttiv, u ammont ieħor ta' EUR 83 900 000 kien ġie rrappurtat sa tmiem l-2018; jinnota, barra minn hekk, li d-direttur eżekuttiv ivvalida l-kontribuzzjonijiet fi flus mill-membri tal-industrija għal ammont ta' EUR 13 500 000; jinnota, barra minn hekk, li fi tmiem l-2018, it-total tal-kontribuzzjonijiet mill-membri tal-industrija għall-attivitajiet tal-Impriża Konġunta IMI 2 taħt Orizzont 2020 konsegwentement ammontaw għal EUR 227 700 000, imqabbla mal-kontribuzzjonijiet fi flus mill-Unjoni li ammontaw għal EUR 241 900 000; Jinnota li, fl-2018, tliet emendi baġitarji ġew adottati mill-bord tat-tmexxija tal-Impriża Konġunta IMI 2; (a) fit-12 ta' Ġunju 2018, biex jinkludi l-ammonti riportati (EUR 209 698 405 f'approprjazzjonijiet ta' impenn u EUR 56 133 212 f'approprjazzjonijiet ta' pagament) mis-sena ta' qabel; (b) fit-13 ta' Lulju 2018, biex jinkludi r-riporti addizzjonali (EUR 25 669 f'approprjazzjonijiet ta' impenn u EUR 25 669 f'approprjazzjonijiet ta' pagament) mis-sena ta' qabel, li jikkorrispondu speċifikament għall-ammonti tal-Impriża Konġunta IMI miġbura mingħand il-benefiċjarji fl-2017 u riportati għall-baġit tal-2018; u (c) fil-5 ta' Diċembru 2018, biex inaqqas l-approprjazzjonijiet ta' pagament operattivi b'EUR 36 332 261 b'riżultat tat-tnaqqis tal-kontribuzzjoni tal-Unjoni għall-ispejjeż operattivi (EUR 34 978 261) u l-posponiment għall-2019 tal-kontribuzzjoni tal-Impriża Konġunta IMI 2 (Bill u Melinda Gates Foundation) għall-ispejjeż operattivi (EUR 1 354 000) riportati għas-sena ta' wara; Jinnota li, fi tmiem l-2018, l-istima tal-approprjazzjonijiet ta' pagament mhux użati għall-infiq operattiv u amministrattiv approvati mill-bord tat-tmexxija tal-Impriża Konġunta IMI 2 u riportati għall-2019 ammontaw għal EUR 30 943 429; jinnota bi tħassib l-osservazzjoni tal-Qorti li, filwaqt li s-sitwazzjoni tjiebet wara l-miżuri korrettivi meħuda mill-Impriża Konġunta IMI 2, għad hemm dgħufijiet rigward l-ippjanar u l-monitoraġġ tal-ħtieġa ta' approprjazzjonijiet ta' pagament ġodda; Prestazzjoni Jinnota li l-2018 kienet l-ewwel sena li fiha l-Impriża Konġunta IMI 2 irrappurtat dwar l-indikaturi ta' prestazzjoni ewlenin fir-rapport annwali tal-attività tagħha għall-2018 (AAR); jilqa' l-fatt li dan il-pass wera li huwa għodda ta' monitoraġġ effikaċi li rriżultat fiż-żieda tal-livell ta' trasparenza rigward il-kisbiet tal-Impriża Konġunta IMI 2 u b'hekk attira l-interess tal-membri tas-soċjetà ċivili; Jinnota li, skont l-AAR, l-analiżi tad-data miġbura sal-31 ta' Diċembru 2018 turi li kważi l-oqsma prijoritarji rilevanti kollha fl-aġenda strateġika tar-riċerka tal-Impriża Konġunta IMI 2 huma indirizzati mill-proġetti tal-Impriża Konġunta IMI 2 (11 minn 12); Jilqa' l-fatt li l-Impriża Konġunta IMI 2 iffirmat total ta' 20 ftehim ta' għotja ġdid fl-2018, biex b'hekk il-portafoll sħiħ tal-proġetti tela' għal 119 (59 proġett tal-Impriża Konġunta IMI + 60 proġett tal-Impriża Konġunta IMI 2); Josserva li l-proporzjon tal-ispejjeż tal-ġestjoni (baġit amministrattiv/operattiv) baqa' taħt il-5 %, b'hekk jidher li hemm struttura organizzattiva pjuttost simplifikata u effiċjenti tal-Impriża Konġunta IMI 2; Jinnota li fl-2018 il-valur tal-effett ta' lieva tal-Impriża Konġunta IMI 2 kien ta' 0,99; Jinnota li komunikazzjoni effettiva hija komponent essenzjali fir-rigward ta' proġetti ffinanzjati mill-Unjoni li jirnexxu; iqis li huwa importanti li tiżdied il-viżibbiltà tal-kisbiet tal-Impriża Konġunta IMI 2 u li tinxtered informazzjoni dwar il-valur miżjud tagħhom; jistieden lill-Impriża Konġunta IMI 2 taħdem favur politika ta' komunikazzjoni proattiva billi xxerred ir-riżultati tar-riċerka tagħha fost il-pubbliku, pereżempju permezz tal-midja soċjali jew ta' mezzi oħra tal-midja, u b'hekk tissensibilizza lill-pubbliku dwar l-impatt tal-appoġġ tal-Unjoni, b'mod partikolari fir-rigward tal-adozzjoni mis-suq; Jilqa' l-varar b'suċċess tal-proġett EBOVAC3 fl-2018 li għandu l-għan li jwettaq provi kliniċi fit-tfal fi Sierra Leone u l-Guinea; jinnota, barra minn hekk, li l-proġett qed jimplimenta studju kliniku fil-fornituri tal-kura tas-saħħa fir-Repubblika Demokratika tal-Kongo li qed jikkontribwixxi għall-ġlieda kontra l-marda; jinnota b'sodisfazzjon li t-tagħlimiet li ttieħdu mill-proġetti tal-Ebola+ tal-Impriża Konġunta IMI 2 jistgħu japplikaw għal mard infettiv emerġenti ieħor; Jitlob lill-Impriża Konġunta IMI 2 biex tikkunsidra li tirrevedi l-għadd ta' proġetti ffinanzjati fil-futur; jinnota wkoll li għadd iżgħar ta' proġetti akbar u ffinanzjati tajjeb jiċċaraw sew il-qasam tal-operat tal-Impriża Konġunta IMI2, u jagħmluha aktar faċli għall-pubbliku ġenerali biex jifhem il-benefiċċji tagħha; Persunal u reklutaġġ Jinnota li, f'Diċembru 2018, l-għadd totali ta' postijiet tax-xogħol tal-persunal li mtlew fl-Impriża Konġunta IMI 2 kien ta' 48 (49 fl-2017); Jinnota li, fi tmiem l-2018, in-nazzjonalitajiet ta' 15-il Stat Membru kienu rappreżentati fl-Impriża Konġunta IMI2, sebgħa minnhom b'membru tal-persunal wieħed; jinnota li 73 % tat-48 membru tal-persunal kienu nisa u 27 % biss kienu rġiel; Jinnota bi tħassib is-sejba tal-Qorti li, fl-2018, ir-rata ta' tibdil fil-persunal tal-Impriża Konġunta IMI2 kienet għolja b'medja ta' 21 %, u partikolarment għolja għall-aġenti kuntrattwali b'medja ta' 60 %, u s-sitwazzjoni marret għall-agħar minħabba l-fatt li tmien persuni li kienu fuq liv minħabba mard fit-tul, li minnhom erbgħa kienu każijiet ġodda fl-2018, u għalhekk nofs il-persunal biss tal-Impriża Konġunta IMI 2 kien operattiv matul l-2018, li żied ir-riskju li l-objettivi operattivi tal-Impriża Konġunta IMI2 ma jinkisbux kif ippjanat; jinnota li, biex issolvi d-diffikultajiet tal-persunal, l-Impriża Konġunta IMI2 għamlet użu minn persunal interim, li rrappreżenta 9,8 % tal-persunal kollu tagħha fl-2018 u investiet riżorsi fiż-żamma tat-talenti tagħha permezz ta' attivitajiet ta' taħriġ u ta' benesseri minn naħa, u fil-kisba ta' persunal sħiħ min-naħa l-oħra; jesprimi tħassib dwar l-għadd ta' membri tal-persunal fuq liv minħabba mard fit-tul u jinsab imħasseb li xi wħud minn dawk il-każijiet jistgħu jkunu marbuta mal-eżawriment u nuqqas ta' bilanċ bejn ix-xogħol u l-ħajja privata; jistieden lill-Impriża Konġunta IMI2 tkun proattiva fir-rigward tal-persunal ikkonċernat, tevalwa bir-reqqa l-ammont ta' xogħol tal-persunal u tiżgura distribuzzjoni bilanċjata tal-kompiti; Jinnota li r-rapport tal-awditjar finali tas-Servizz tal-Awditjar Intern (IAS) tal-Kummissjoni dwar il-"Koordinazzjoni maċ-Ċentru ta' Appoġġ Komuni (CSC) u l-implimentazzjoni tal-għodod u s-servizzi fl-IMI JU" maħruġ f'Marzu 2018 ikkonkluda li l-Impriża Konġunta IMI2 implimentat proċessi ta' governanza, ġestjoni tar-riskju u kontrolli interni adegwati li b'mod effettiv u effiċjenti jappoġġaw l-attivitajiet ta' koordinazzjoni tagħha mas-CSC u l-implimentazzjoni tal-għodod u s-servizzi tas-CSC; Jinnota li l-awditu tal-IAS ma rriżulta fl-identifikazzjoni ta' ebda kwistjoni kritika jew importanti ħafna, u li nħarġu tliet rakkomandazzjonijiet "importanti"; jinnota li l-Impriża Konġunta IMI2 ħejjiet pjan ta' azzjoni li permezz tiegħu t-tliet rakkomandazzjonijiet wasslu għal ħames azzjonijiet, u erba' minn dawn l-azzjonijiet, li indirizzaw tnejn mir-rakkomandazzjonijiet, kienu implimentati sa tmiem l-2018; Sistemi ta' kontroll intern Jinnota s-sejba tal-Qorti li l-Impriża Konġunta IMI2 stabbiliet proċeduri ta' kontroll ex ante affidabbli, li huma bbażati fuq eżamijiet dokumentarji finanzjarji u operattivi, b'mod partikolari, għall-pagamenti interim u finali tas-Seba' Programm Kwadru; josserva li l-Impriża Konġunta IMI2 twettaq awditi ex post fis-sede tal-benefiċjarji, filwaqt li għad-dikjarazzjonijiet tal-ispejjeż tal-proġett Orizzont 2020, l-IAS huwa responsabbli għall-awditi ex post; jinnota li r-rati ta' żbalji residwi għall-awditi ex post li ġew irrappurtati mill-Impriża Konġunta IMI2 fi tmiem l-2018 kienu ta' 0,87 % għas-Seba' Programm Kwadru u 0,67 % għal Orizzont 2020; Jinnota li, f'Diċembru 2017, il-bord tat-tmexxija tal-Impriża Konġunta IMI2 adotta l-qafas ta' kontroll intern tal-IMI2, li huwa allinjat mal-qafas ta' kontroll tal-Kummissjoni; jinnota li, fl-2018, il-pjan ta' kontroll intern tal-Impriża Konġunta IMI2 iffoka fuq l-implimentazzjoni tal-prinċipji l-ġodda tal-qafas ta' kontroll intern u fuq ir-reviżjoni, u fuq l-iżvilupp tal-istruttura tal-ambjent ta' kontroll intern; jinnota li ġiet adottata gwida operattiva ġdida għall-implimentazzjoni u l-kejl tal-effikaċja tas-sistema ta' kontroll; Jinnota li d-Direttorat Ġenerali għall-Baġit tal-Kummissjoni (DĠ BUDG) wettaq l-evalwazzjoni annwali tiegħu tas-sistemi finanzjarji lokali stabbiliti fl-Impriża Konġunta IMI2, u eżamina l-informazzjoni dwar il-bidliet fis-sistemi lokali u fl-ambjent ta' kontroll, evalwa n-nuqqasijiet tal-kontroll intern identifikati mill-awditi u l-kontrolli superviżorji, u vverifika kampjun ta' tranżazzjonijiet għall-operazzjonijiet; jinnota li fit-13 ta' Diċembru 2018, id-DĠ BUDG ikkonkluda li s-sistemi ta' kontroll intern tal-Impriża Konġunta IMI2 kienu qed jaħdmu kif suppost; jinnota li l-Impriża Konġunta IMI2 lestiet l-implimentazzjoni tal-pjan ta' azzjoni li ġie approvat mill-uffiċjal tal-kontabbiltà fil-5 ta' Frar 2018, li s-sitwazzjoni fir-rigward tal-implimentazzjoni tal-pjan ta' azzjoni ġiet ivvalutata mid-DĠ BUDG u li l-ħames rakkomandazzjonijiet kollha ngħalqu sat-28 ta' Jannar 2019; Jistieden lill-Qorti tivvaluta r-robustezza u l-affidabbiltà tal-metodoloġija għall-kalkolu u l-ivvalwar tal-kontribuzzjonijiet in natura, u l-valutazzjoni għandha tivvaluta t-tfassil u r-robustezza tal-gwida għall-implimentazzjoni tal-proċedura ta' kontribuzzjoni in natura sabiex tassisti fil-proċess tal-ippjanar, tar-rappurtar u taċ-ċertifikazzjoni għall-kontribuzzjonijiet in natura.
Extracted from TA-9-2020-0075_MT.docx